ΓΡΑΠΤΗ ΕΡΩΤΗΣΗ E-1291/01

υποβολή: Struan Stevenson (PPE-DE) προς την Επιτροπή

(3 Μαΐου 2001)

Θέμα: Μεταφορά ζώντων ζώων ελλιπής εφαρμογή της σχετικής οδηγίας

Μία ανακοίνωση της ένωσης Compassion in world farming στο Ευρωπαϊκό Κοινοβούλιο απέδειξε την πλήρη αποτυχία της ευρωπαϊκής οδηγίας για την προστασία των ζώων κατά τη μεταφορά τους σε μεγάλες αποστάσεις. διάφορες εκθέσεις που έχουν δημοσιευθεί από την Ευρωπαϊκή Επιτροπή έχουν αποκαλύψει παραβάσεις της οδηγίας στην Ιταλία, τη Γαλλία, την Ελλάδα, το Βέλγιο και την Ιρλανδία.

Τί σκοπεύει να πράξει η Επιτροπή για την εφαρμογή τηςφιστάμενης νομοθεσίας όσον αφορά:

- τη βάναυση μεταχείριση των ζώων κατά τη μεταφορά;

- τη μεταφορά τραυματισμένων και άρρωστων ζώων;

- τηνποχρεωτική εικοσιτετράωρη περίοδο ανάπαυσης όπως προβλέπεται από την Οδηγία;

- υπερβολικός αριθμός ζώων και ανεπαρκής αερισμός

- τη χρησιμοποίηση οχημάτων σε όχι καλή κατάσταση;

Κοινή απάντηση του κ. Byrne εξ ονόματος της Επιτροπής στις γραπτές ερωτήσεις E-1289/01 και E-1291/01

(26 Ιουνίου 2001)

Η αναγκαιότητα να περιορισθεί η μεγάλης απόστασης μεταφορά ζώντων ζώων στις απολύτως απαραίτητες μετακινήσεις και να περιορισθεί κάθε ταλαιπωρία στο ελάχιστο είναι ιδιαίτερα σημαντικοί στόχοι για την Επιτροπή.

Η Επιτροπή έχει κινήσει διαδικασίες παράβασης κατά του Βελγίου, της Ελλάδας και της Ισπανίας λόγω του ότι δεν τηρούν την κοινοτική νομοθεσία σ' αυτόν τον τομέα. Μελετάται επίσης η κίνηση διαδικασιών παράβασης κατά άλλων κρατών μελών όσον αφορά τη μεταφορά ζώντων ζώων.

Κατά τη συνεδρίαση του Συμβουλίου των Υπουργών Γεωργίας τον Ιανουάριο του 2001, η Επιτροπή παρουσίασε έκθεση σχετικά με την εμπειρία κρατών μελών μετά τη θέση σε εφαρμογή της οδηγίας του Συμβουλίου 91/628/ΕΟΚ της 19ης Νοεμβρίου 1991 σχετικά με την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/ΕΟΚ(1) όπως τροποποιήθηκαν(2). Η έκθεση αυτή έχει επίσηςποβληθεί στο Ευρωπαϊκό Κοινοβούλιο. Από την έκθεση της Επιτροπής συνάγεται ότι τα κράτη μέλη είχαν σαφείς δυσκολίες στην πλήρη εφαρμογή της κοινοτικής νομοθεσίας σ' αυτό τον τομέα. Η έκθεση συνιστά επίσης να μελετηθούν μέτρα για την ενθάρρυνση της σφαγής ζώων πλησιέστερα στους τόπους όπου έχουν εκτραφεί.

Η Επιτροπή πιστεύει ότι απαιτούνται αυστηρότεροι κανόνες για τη βελτίωση της σημερινής κατάστασης και έχει ήδη αναλάβει πρωτοβουλίες σ' αυτή την κατεύθυνση.

Για την αποφυγή της μεταφοράς τραυματισμένων ή άρρωστων ζώων, η Επιτροπή εξέδωσε την απόφαση 2001/298/ΕΚ της 30ης Μαρτίου 2001 για την τροποποίηση των παραρτημάτων των οδηγιών του Συμβουλίου 64/432/ΕΟΚ, 90/426/ΕΟΚ, 91/68/ΕΟΚ και 92/65/ΕΟΚ και της απόφασης της Επιτροπής 94/273/ΕΚ όσον αφορά την προστασία των ζώων κατά την μεταφορά(3), με σκοπό την τροποποίηση των κτηνιατρικών πιστοποιητικών για ενδοκοινοτικό εμπόριο ζώντων ζώων έτσι ώστε να αναφέρονται αυτά στην καταλληλότητα των προς μεταφορά ζώων. Το μέτρο αυτό θα τεθεί σε ισχύ από 1ης Αυγούστου 2001.

Για να βελτιωθούν οι συνθήκες που επικρατούν στα οχήματα, η Επιτροπή εξέδωσε στις 9 Απριλίου 2001 πρόταση κανονισμού του Συμβουλίου σχετικά με τα συστήματα εξαερισμού των οχημάτων οδικών μεταφορών που χρησιμοποιούνται για ταξίδια άνω των οκτώ ωρών(4), συμπεριλαμβανομένων των απαιτήσεων ελάχιστου ποσοστού εξαερισμού και τωνποχρεωτικών συστημάτων ελέγχου της θερμοκρασίας στο εσωτερικό των φορτηγών.

Μια επιπλέον πρόταση τροποποίησης της οδηγίας του Συμβουλίου 91/628/ΕΟΚ, θαποβληθεί επίσης με σκοπό τη βελτίωση της κατάστασης, ιδιαίτερα όσον αφορά το επίπεδο αναγκαστικής ισχύος.

Περαιτέρω, σύμφωνα με το συμπέρασμα μιας νέας γνώμης της Επιστημονικής Κτηνιατρικής Επιτροπής, που αναμένεται για το τέλος του 2001, ενδέχεται να προταθεί ένας νέος ορισμός των ωρών ταξιδιού και της πυκνότητας φόρτωσης, λαμβανομένωνπόψη των νέων επιστημονικών δεδομένων.

(1) ΕΕ L 340 της 11.12.1991.

(2) COM(2000)809 τελικό.

(3) ΕΕ L 102 της 12.4.2001.

(4) COM(2001)197 τελικό.